SCN ขาใหญ่ไม่คลิ๊ก
ประเด็นของ SCN ไม่ค่อยมีอะไรที่ทำให้อาจารย์สนใจหุ้นตัวนี้สักไหร่ เพราะข้อมูลส่วนใหญ่อยู่เฉพาะในกลุ่มนักลงทุนบางกลุ่ม นักลงทุนที่อยู่วงรอบนอกๆ ไม่ค่อยได้รับรู้ความเคลื่อนไหวของบริษัทมากนัก จึงไม่มีความจำเป็นต้องสนใจในหุ้นที่มองไม่เห็นคุณค่าของนักลงทุนรายย่อย
22 พ.ย. 2558

สภาแมงเม่า: ดร.สมชาย
 
คุณประกิต จากสุขุมวิท 62 กรุงเทพฯ พูดถึงสถานการณ์ของหุ้น SCN หรือบริษัท สแกน อินเตอร์ จำกัด (มหาชน) สร้างความผิดหวังให้กับนักลงทุนค่อนข้างเยอะ เพราะก่อนหน้านี้คุยโม้ไว้ค่อนข้างเยอะ พอเอาเข้าจริง ผลงานกลับเป็นคนละเรื่อง ล่าสุดได้ยินข่าวลือว่า มีการประชุมกลุ่มย่อยระหว่างนักลงทุนรายใหญ่เพื่อแลกเปลี่ยนข้อมูลเกี่ยวกับหุ้นตัวนี้ ผลปรากกฎว่า นักลงทุนรายใหญ่ไม่ค่อยประทับใจสักเท่าไหร่ เพราะไม่เชื่อว่า จะกลับมาทำกำไรอย่างแข็งแกร่ง จึงอยากให้อาจารย์ช่วยวิเคราะห์สถานการณ์ที่เกิดขึ้นแบบละเอียด เพื่อใช้เป็นเกร็ดความรู้ในการลงทุน สุดท้ายนี้หวังว่า ข้อมูลที่นำมาแชร์ในครั้งนี้จะเป็นประโยชน์กับทุกคนนะครับ
 
ประเด็นของหุ้น SCN หรือ บริษัท สแกน อินเตอร์ จำกัด (มหาชน) ไม่ค่อยมีอะไรที่ทำให้อาจารย์สนใจหุ้นตัวนี้สักไหร่ เพราะข้อมูลส่วนใหญ่อยู่เฉพาะในกลุ่มนักลงทุนบางกลุ่ม นักลงทุนที่อยู่วงรอบนอกๆ ไม่ค่อยได้รับรู้ความเคลื่อนไหวของบริษัทมากนัก จึงไม่มีความจำเป็นต้องสนใจในหุ้นที่มองไม่เห็นคุณค่าของนักลงทุนรายย่อย
ที่สำคัญคือ ตั้งแต่ก่อนเข้าตลาดหุ้นก็ไม่เคยรู้ว่า ธุรกิจตัวนี้เป็นอย่างไร?
ด้วยเหตุนี้ถึงทำให้นักลงทุนขาใหญ่ กับนักลงทุนรายย่อย ไม่คลิ๊กไอเดียของผู้บริหาร เพราะมองไม่เห็นโอกาสที่หุ้นตัวนี้จะกลับมาทำกำไรอย่างถล่มทลายและเมื่อมองดูจากความสามารถในการทำกำไรที่ทำได้ในเที่ยวนี้ อาจารย์ขอบอกตามตรงว่า โอกาสที่หุ้นจะขึ้น 2 หลักเป็นไปได้ยากมากๆ
 
(หน่วย: ล้านบาท)
 
เนื่องจากขีดความสามารถของบริษัทไม่รองรับ บวกกับก่อนหน้านี้มีข่าวว่า ปตท.จะส่งบริษัทลูกมาทำธุรกิจแข่ง ย่อมทำให้นักลงทุนเกิดความไม่มั่นใจในตัวบริษัท ส่งผลให้สถานการณ์ของหุ้นดูย่ำแย่ลงไปอีก และเป็นหนึ่งในเหตุผลที่ทำให้อาจารย์ไม่ขอยุ่งเกี่ยวกับหุ้นตัวนี้ เพราะมองไม่เห็นความจำเป็นที่นักลงทุนต้องเอาตัวเข้าไปเสี่ยงนั่นเอง
วันนี้ถึงต้องถามนักลงทุนว่า มั่นใจในตัวผู้บริหารขนาดไหน?
หากมั่นใจก็เข้าลงทุนไปเลย ไม่ต้องคิดอะไรให้เสียเวลา หากไม่มั่นใจก็ถอยออกมาก่อนแล้วกัน
ส่วนเรื่องการประชุมย่อยของนักลงทุนรายใหญ่ อาจารย์ถือเป็นข้อมูลที่ต้องฟังหูไว้หู และที่สำคัญคือ ไม่สามารถไว้ใจนักลงทุนรายใหญ่ได้สักราย เพราะนักลงทุนกลุ่มนี้ก็มุ่งแสวงหาผลประโยชน์ให้กับตัวเองทั้งนั้น ไม่เคยเห็นใจนักลงทุนรายย่อยหรอกครับ
…
 

กราฟประกอบข่าว: Aspen, ราคาปิด ณ วันที่ 20 พ.ย.58